Rīgā, 2024.gada 15.martā

Valdemārpils vidusskolas skolēnu vecākiem

Cienījamie vecāki!

Paldies Jums par sniegto atbalstu izglītības iestādes akreditācijā! Esam pateicīgi tiem vecākiem, kuri piedalījās sarunā ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies Jūs informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

Valdemārpils vidusskola ir akreditējama uz 6 gadiem, apliecinot, ka tās darbība atbilst optimālam kvalitātes līmenim. Vērtējot kvalitātes jomas “Atbilstība mērķiem”, “Kvalitatīvas mācības” un “Iekļaujoša vide”, kvalitātes vērtējuma līmenis ir “labi”[[1]](#footnote-1), kas nozīmē, ka skola ievieš nepieciešamās pārmaiņas un ņem vērā mūsdienu prasības:

|  |  |
| --- | --- |
| **Joma** | **Kvalitātes vērtējuma līmenis** |
| **Atbilstība mērķiem** | **Labi** |
| **Kvalitatīvas mācības** | **Labi** |
| **Iekļaujoša vide** | **Labi** |

1. Valdemārpils vidusskolas stiprās puses ir vienota izglītības iestādes vērtību izpratne, vadības komanda saskaņots darbs un cieņpilnā komunikācija, kas kopā veido ciešu piederības sajūtu izglītības iestādei - izglītojamo, pedagogu un vecāku vidū. Izglītības iestāda darbojas kā mācīšanās organizācija, kurā izglītojamie, pedagogi un iestādes vadība kopīgi mācās, lai sasniegtu savus un kopējos mērķus, kā arī izveidotā mērķtiecīga sistēma mācīšanas un mācīšanās procesa kvalitātes izvērtēšanai un pilnveidei, savstarpējā stundu vērošana un analīze.
2. Kā svarīgākos turpmākajos gados skolai veicamos darbus akreditācijas ekspertu komisija ir noteikusi izstrādāt ilgtermiņa monitoringa plānu matemātikas programmas īstenošanai visos izglītības posmos ar mērķi paaugstināt izglītojamo rezultātus ikdienas mācību darbā un valsts pārbaudes darbos, kā arī izveidot sistēmu individualizētam un personalizētam talantīgo izglītojamo atbalstam, piedāvājot vairāk dažāda izziņas līmeņu uzdevumus.

Akreditācijas ekspertu komisija, veicot savu darbu, izmantoja šādas metodes:

* 1. Intervijas un sarunas ar izglītības iestādes vadītāju, vadītāja vietniekiem, pedagogiem, izglītības iestādes dibinātāja pārstāvjiem, izglītojamajiem, izglītojamo vecākiem, atbalsta personālu.
  2. 11 mācību stundu vērošana.
  3. Izglītības iestādes apskate.
  4. Dokumentu un informācijas analīze (izglītības iestādes pašnovērtējuma ziņojums, izglītības iestādes attīstības plāns, ikgadējais darba plāns, izglītojamo mācību sasniegumu vērtēšanas kārtība, e-žurnāla MyKoob izpēte,
  5. Audzināšanas darba prioritātes trīs gadiem un to izvērtējums, Valsts izglītības informācijas sistēmā pieejamie dati, iekšējās kārtības noteikumi, aptauju rezultāti).
  6. Situāciju analīze par pedagoģijas un izglītības iestādes aktuālās darbības jautājumiem.
  7. Tīmekļvietnes un komunikācijas sociālajos medijos izpēte.

Novēlu jums sekmīgu turpmāko sadarbību ar skolas vadību un pedagogiem!

Ekspertu komisijas vadītāja Inita Ozoliņa

1. Skolas darbību vērtē piecos kvalitātes vērtējuma līmeņos: “nepietiekami; “jāpilnveido”; “labi”; “ļoti labi”; “izcili”. [↑](#footnote-ref-1)